Finale Evropskog prvenstva u nogometu 1984.
Finale Evropskog prvenstva u nogometu 1984. je bila nogometna utakmica koja je odigrana 27. juna 1984. godine na stadionu Park prinčeva u Parizu. Francuska je u finalnoj utakmici bila uspješnija od Španije rezultatom 2-0. Golove u finalu su postigli Michel Platini u 57. i Bruno Bellone u 90. minuti utakmice. Utakmica je odigrana pred 47.368 gledalaca. Glavni sudija utakmice je bio Vojtech Christov.